**מילון מונחים:**

* בעל חנות(StoreOwner): משתמש מנוי בחנות בתפקיד מוכר, יש לו הרשאות להגדיר מדיניות קנייה, לנהל מלאי, ולהגדיר מדיניות הנחות, וגם למנות בעלים נוספים ומנהלים עבור חנותו.
* הנחה גלויה: מורכבת מאחוז הנחה ומשך הנחה שמהלכה המחיר המוצג לקונים הוא המחיר לאחר ההנחה. הקונים רואים גם את המחיר המקורי ואת מועד סיום ההנחה.
* הנחה מותנית: מורכבת ממשך הנחה, אחוז הנחה ותנאי הנחה. הנחה זו מוצגת לקונים ומגדירה את תנאי ההנחה.
* הנחה נסתרת: מורכבת ממשך הנחה, אחוז הנחה וקוד הנחה. מימוש ההנחה הוא ע"י קוד הנחה במעמד הקנייה, במידה והקוד תקין ותקף הקונה יקבל את ההנחה.
* כניסה מזוהה:(login) כניסת המינויים למערכת על ידי הזנת שם משתמש וסיסמא שנקבעות בעת ההרשמה למערכת.
* מבקר-אורח(GuestUser): משתמש שלא רשום למערכת.
* מבקר-מנוי(RegisteredUser): משתמש שרשום למערכת.
* מדיניות הנחות: מדיניות הנחה מגדירה מי רשאי לקבל הנחה ובאיזה אופן, מהם סוגי ההנחה, ומהם הכללים החלים עליהם.
* מדיניות קנייה/רכישה: מגדירה אופני קנייה שונים וחוקים להפעלתם ושילובם. למשל מדיניות קניה מגדירה מי רשאי לקנות מוצרים בחנות, מהם מסלולי הרכישה האפשריים, ומהם הכללים החלים עליהם.
* מייסד חנות(Store Founder): משתמש מנוי שפתח חנות בתפקיד מוכר, יש לו הרשאות להגדיר מדיניות קנייה, לנהל מלאי, ולהגדיר מדיניות הנחות, וגם למנות בעלים נוספים ומנהלים עבור חנותו, ואף אחד לא יכול לשלוף ממנו את ההרשאות שלו. עבור כל חנות יש מייסד יחיד.
* מנהל חנות(StoreManager): מנוי במערכת עם תפקיד מנהל עבור חנות מסוימת, ממונה ומקבל הרשאות ע"י בעל החנות.
* מנהל מערכת:(SystemManager) משתמש בתפקיד קונה מנוי. אחראי על התייחסות לפניות קונים ומכרים, שמירה על מסחר הוגן ופעילות תקינה של מערכת המסחר.
* מערכת מסחר: מערכת המורכבת מאוסף חנויות ומאפשרת תשתית מסחר בין מוכרים לקונים.
* משתמש במערכת(User): משתמש בעל שם ייחודי במערכת, והוא בעל אחד התפקידים הבאים במערכת: קונה, מנהל, או מוכר, וגם יכול להיות בעל כל התפקידים ביחד.
* סל קניות(ShoppingCart): מכיל מוצרים שהמשתמש בחר בהם בתפקיד קונה מחנות יחידה במערכת המסחר. לכל משתמש סל קניות יחיד לחנות.
* עגלת קניות(ShoppingBasket): מורכב מאוסף של כל סלי הקניות עבור כל החנויות של משתמש בתפקיד קונה.
* קונה אורח: משתמש בתפקיד קונה שהינו אורח במערכת.
* קונה מנוי: משתמש שהינו מנוי במערכת בתפקיד קונה.
* קנייה במכירה פומבית: אחד מסוגי הרכישה האפשריים במערכת המסחר. מוגדר ע"י מחיר התחלתי להצעה ומשך מכירה. כל עוד המכירה לא הסתיימה, מנויים יכולים להגיש הצעות עבור מוצר. רק הצעות גדולות יותר ממחיר הצעה ההתחלתי ומכל ההצעות הקודמות שהוגשו יתקבלו.
* קנייה מיידית: אחד מסוגי הרכישה האפשריים שהמשתמש נדרש לשלם את סכום המוצר על מנת לקנות אותו באופן מידי.
* קנייה ע"י הגשת הצעת קנייה: אחד מסוגי הרכישה האפשריים במערכת המסחר. בסוג קניה זה משתמש רשאי להציע מחיר עבור מוצר. בעלי החנות או מנהלי החנות בעלי ההרשאה המתאימה רשאים לקבל, לדחות, או להציע הצעת נגד להצעת המשתמש. משתמש יכול לקנות מוצר רק לאחר קבלת אישור מבעלי/מנהלי החנות.
* קנייה/רכישה בהגרלה: אחד מסוגי הרכישה האפשריים במערכת המסחר, שהיא מוגדרת ע"י מחיר מוצר ותקופת מכירה. בקניה זו, המנויים רוכשים סיכויי זכייה במוצר.
* שירותים חיצוניים(External Systems): פעולות חיצוניות לגבול המערכת שניתן לבצע אותם ע"י שימוש בשירותים. למשל, גביית כספים ואספקת מוצרים.